Diari Oficial de la Generalitat Valenciana


Sumari del DOGV 7441, del 13-01-2015 (2014/11096)

Notificació de la interlocutòria dictada en el procediment de dissolució de societat de guanys número 814/2013.
---------------------------------------------------------------------------------------------------------------

### Dades del document

Número de DOGV
:   7441

Data del DOGV
:   13-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11596


Organisme emissor
:   Jutjat de Primera Instància Número 2 de Sueca

Tipus de document
:   Anunci

Notificació de la interlocutòria dictada en el procediment de dissolució de societat de guanys número 814/2013. [2014/11408]  
Dissolució societat de guanys 000814/2013  
Demandant: José Luis Delgado Castro.  
Procuradora: María Mellado Canet.  
Demandada: Eva María García Vallés.  
Procurador/a: -  
Vicente Juesas Loaces, secretari del Jutjat de Primera Instància número 2, certifique que en l'assumpte més amunt esmentat que se seguix en este jutjat s'ha dictat una resolució, l'original de la qual es troba arxivat en el lligall corresponent, i que diu:  
  
«Interlocutòria 145/2014  
Magistrat jutge: Alberto Moral Prieto.  
Sueca, 10 de desembre de 2014  
  
Antecedents de fet  
Primer. La procuradora María Mellado Canet, en nom i representació de José Luis Delgado Castro, va formular una demanda sobre liquidació del règim econòmic matrimonial contra Eva María García Vallés, la qual ha sigut admesa mitjançant la diligència d'ordenació de data 20 de gener de 2014, amb assenyalament de dia i hora per a la liquidació del règim econòmic matrimonial.  
Segon. Que en el dia i hora assenyalat es va celebrar la compareixença amb l'assistència de José Luis Delgado Castro, en la qual es va arribar a l'acord següent: que sent règim de guanys el crèdit inventariat, haurà de ser dividit per la mitat, corresponent a cada un dels excònjuges la quantitat de 949,52 euros del passiu inventariat.  
  
Fonaments de dret  
Primer. De conformitat amb allò que disposa l'article 810.4 de la Llei d'Enjudiciament Civil, quan, sense haver-hi causa justificada, algun dels cònjuges no comparega en el dia assenyalat, se'l considerarà que està conforme amb la proposta de liquidació que efectue el cònjuge que haja comparegut. En este cas, així com quan, havent comparegut ambdós cònjuges, arriben a un acord, es consignarà este en l'acta i es donarà per conclòs l'acte, i es durà a efecte allò que s'ha acordat segons el que preveuen els dos primers apartats de l'article 788 d'esta llei.  
  
Segon. En el present cas, Eva María García Vallés va ser citada en forma legal a la compareixença prevista en l'article 810.3, per mitjà d'edictes, per trobar-se en parador desconegut, després d'esbrinar-ne el domicili segons establix l'article 156 de la Llei d'Enjudiciament Civil, la qual no hi va comparéixer. Per això, segons l'article 810.4 de la Llei d'Enjudiciament Civil, procedix tindre Eva María García Vallés per conforme amb la proposta de liquidació efectuada pel cònjuge compareixent.  
Part dispositiva  
Dispositiva  
1. Aprovar l'acord sobre la liquidació del règim econòmic matrimonial seguit a instància de la procuradora María Mellado Canet, en nom i representació de José Luis Delgado Castro, contra Eva María García Vallés, consignat en l'antecedent de fet segon d'esta resolució.  
  
2. Expedir testimoni d'esta per a la seua unió a les actuacions i unir l'original al llibre corresponent.  
Mode d'impugnació: recurs d'apel·lació en el termini de cinc dies, des de la notificació d'esta resolució, davant d'este tribunal.»  
  
El que s'ha inserit anteriorment concorda bé i fidelment amb el seu original, i perquè conste expedisc i firme este edicte.  
  
Sueca, 28 de desembre de 2014.- El secretari judicial: Vicente Juesas Loaces.